Palangos mūšis (1372)
Palangos mūšis – 1372 m. spalio 20 d. netoli Palangos įvykęs Livonijos ordino ir Lietuvos pajėgų susidūrimas, pasibaigęs lygiosiomis. Livonijos krašto magistrui Vilhelmui fon Frimershaimui (vok. Wilhelm von Vrymersheim) su palyda grįžtant iš Prūsijos į Livoniją, jam kelią prie Šventosios upės ties Palanga pastojo apie 350 karių dydžio lietuvių sargybos pulkas. Magistro vežimui persikėlus per upę lietuviai netikėtai užpuolė kryžiuočius. Pirmajame susidūrime žuvo 10 magistro palydovų, vienas Ordino brolis buvo sužeistas. Po visą dieną trukusios kovos lietuviai buvo priversti atsitraukti. Mūšis neturėjo didesnės ilgalaikės reikšmės.